CELEX: 62012CN0562
Language: mt
Date: 2012-12-05 00:00:00
Title: Kawża C-562/12: Talba għal deċiżjoni preliminari mressqa mit-Tartu Ringkonnakohus (l-Estonja) fil- 5 ta’ Diċembru 2012 — MTÜ Liivimaa Lihaveis vs Eesti-Läti programmi 2007-2013 Seirekomitee

9.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 38/14
            
         Talba għal deċiżjoni preliminari mressqa mit-Tartu Ringkonnakohus (l-Estonja) fil-5 ta’ Diċembru 2012 — MTÜ Liivimaa Lihaveis vs Eesti-Läti programmi 2007-2013 Seirekomitee
   (Kawża C-562/12)
   2013/C 38/18
   Lingwa tal-kawża: l-Estonjan
   
      Qorti tar-rinviju
   
   Tartu Ringkonnakohus
   
      Partijiet fil-kawża prinċipali
   
   
      Rikorrenti: MTÜ Liivimaa Lihaveis
   
      Konvenut: Eesti-Läti programmi 2007–2013 Seirekomitee (Kumitat ta’ sorveljanza għall-Programm Estonjan-Latvjan 2007-2013)
   
      Parti oħra fil-kawża: Eesti Vabariigi Siseministeerium (Ministru tal-Intern tar-Repubblika tal-Estonja)
   
      Domandi preliminari
   
   
               (1)
            
            
               Regoli proċedurali ta’ kumitat ta’ sorveljanza stabbilit b’mod konġunt minn żewġ Stati Membri — bħalma huma l-Linji gwida tal-programm adottati mill-Kumitat ta’ sorveljanza għall-Programm Estonjan-Latvjan 2007-2013 —, li jipprovdu li d-deċiżjonijiet ta’ dan il-kumitat ta’ sorveljenza ma jistgħu jiġu kkontestati quddiem ebda qorti [Punt 6.6(4) tal-Linji gwida tal-Programm: “The decisions of the Monitoring Committee are not appealable at any place of jurisdiction.”], huma kompatibbli mal-Artikolu 63(2) tar-Regolament tal-Kunsill Nru 1083/2006 (1), ikkunsidrat flimkien mal-Artikolu 47 tal-Karta tad-Drittijiet Fundamentali tal-Unjoni Ewropea?
            
         
               (2)
            
            
               Jekk l-ewwel domanda tingħata risposta fin-negattiv: L-inċiż (b) tal-ewwel paragrafu tal-Artikolu 267 tat-Trattat dwar il-Funzjonament tal-Unjoni Ewropea għandu jiġi interpretat fis-sens li l-Punt 6.6(4) tal-Linji gwida tal-programm adottati mill-Kumitat ta’ sorveljanza għall-Programm Estonjan-Latvjan 2007-2013 huwa att tal-istituzzjonijiet, tal-korpi jew tal-organi tal-Unjoni li għandu jiġi ddikjarat invalidu?
            
         
               (3)
            
            
               Jekk l-ewwel domanda tingħata risposta fin-negattiv: It-tieni sentenza tal-ewwel paragrafu tal-Artikolu 263, ikkunsidrata flimkien mal-Artikolu 256(1) u mal-Artikolu 274 tat-Trattat dwar il-Funzjonament tal-Unjoni Ewropea, għandha tiġi interpretata fis-sens li hija l-qorti tal-Unjoni Ewropea li għandha ġurisdizzjoni tiddeċiedi dwar ilmenti kontra deċiżjonijiet tal-Kumitat ta’ sorveljanza għall-Programm Estonjan-Latvjan 2007-2013 jew hija l-qorti li hija kompetenti f’dan ir-rigward skont il-liġi nazzjonli li għandha din il-ġurisdizzjoni?
            
         
      (1)  Regolament tal-Kunsill (KE) Nru 1083/2006, tal-11 ta’ Lulju 2006, li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta’ Koeżjoni u li jħassar ir-Regolament (KE) Nru 1260/1999 (ĠU L 210, p. 25).